નવી દિલ્હીઃ પેટ્રોલ-ડીઝલની કિંમતોમાં સતત વધારો થઈ રહ્યો છે, સોમવારે પેટ્રોલની કિંમતોમાં 31 પૈસાનો વધારો થયો છે જ્યારે ડીઝલની કિંમતમાં 39 પૈસાનો ભાવ વધારો ઝીંકાયો છે. આજે દિલ્હીમાં પેટ્રોલની નવી કિંમતો 79.15 જ્યારે ડીઝલની કિંમત 71.15 રૂપિયા પહોંચી ગઈ છે. આ નવા રેટની સાથે ડીઝલના ભાવ ફરી એકવાર રેકોર્ડ સ્તર પર પહોંચી ગયા છે. વધેલ તેલની કિંમતોએ ફરી એકવાર લોકોને પરેશાન કર્યા છે, જો કે સરકારને આશા છે કે ક્રૂડની વૈશ્વિક કિંમતોમાં તેજી અલ્પકાલિન હશે અને જલદી જ ભાવ ઘટશે.